नमचा बरवा हिमाल
नमचा बरवा हिमाल हिमालय की सबसे पूर्वी उपशृंखला है। यह दक्षिणपूर्वी तिब्बत और पूर्वोत्तरी भारत के कुछ भागों में विस्तृत है। विस्तार के हिसाब से यह पश्चिम में सियोम नदी से लेकर पूर्व में यरलुंग त्संगपो महान घाटी तक १८० किमी लम्बी मानी जाती है हालांकि इससे भी पूर्व में और ३०० किमी तक ऊँचे पहाड़ों का सिलसिला जारी रहता है। नमचा बरवा हिमाल के सबसे ऊँचे पर्वत इस प्रकार हैं: नमचा बरवा, ७,७८२ मीटर, सबसे पहले १९९२ में चढ़ा गया नाईपुन (या नाई पेंग), ७,०४३ मीटर, सबसे पहले १९८४ में चढ़ा गया सेन्तंग बु, ७,०४३ मीटर, कभी नहीं चढ़ा गया ग्याला पेरी, ७,२९४ मीटर - क़ायदे से यह पर्वत यरलुंग त्संगपो नदी के पार होने के कारण नमचा बरवा हिमाल का हिस्सा नहीं बल्कि पारहिमालय शृंखला में स्थित है, लेकिन अपनी नज़दीकी के कारण इसे इसी उपशृंखला में सम्मिलित किया जाता है; सबसे पहले १९८६ में चढ़ा गया